CELEX: 62010TN0579
Language: et
Date: 2010-12-21 00:00:00
Title: Kohtuasi T-579/10: 21. detsembril 2010 esitatud hagi — macros consult versus Siseturu Ühtlustamise Amet — MIP Metro (makro)

19.2.2011   
            
            
               ET
            
            
               Euroopa Liidu Teataja
            
            
               C 55/30
            
         21. detsembril 2010 esitatud hagi — macros consult versus Siseturu Ühtlustamise Amet — MIP Metro (makro)
   (Kohtuasi T-579/10)
   2011/C 55/54
   Hagiavaldus esitati saksa keeles
   
      Pooled
   
   
      Hageja: macros consult GmbH — Unternehmensberatung für Wirtschafts — und Finanztechnologie (Ottobrunn, Saksamaa) (esindaja: advokaat T. Raible)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: MIP Metro Group Intellectual Property GmbH & Co. KG (Düsseldorf, Saksamaa)
   
      Hageja nõuded
   
   
               —
            
            
               muuta Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 18. oktoobri 2010. aasta (asi R 339/2009-4) otsust viisil, et hageja poolt apellatsioonikojale esitatud kaebus tunnistatakse põhjendatuks ja sellest tulenevalt rahuldatakse kehtetuks tunnistamise taotlus;
            
         
               —
            
            
               mõista kohtukulud ning tühistamisosakonnas ja apellatsioonikojas toimunud menetluse kulud välja Siseturu Ühtlustamise Ametilt ja MIP Metro Groupilt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnalist elementi „makro” sisaldav kujutismärk kaupadele ja teenustele klassides 1-42.
   
      Ühenduse kaubamärgi omanik: MIP Metro Group Intellectual Property GmbH & Co. KG.
   
      Ühenduse kaubamärgi kehtetuks tunnistamist taotlev pool: hageja.
   
      Kehtetuks tunnistamise taotleja õiguste aluseks olev kaubamärk: määruse (EÜ) nr 207/2009 (1) artikli 53 lõike 1 punkti c ja artikli 53 lõike 2 kohane kehtetuks tunnistamise taotlus on esitatud klassidesse 9, 35, 36 ja 41 kuuluvate kaupade ja teenuste peale.
   
      Tühistamisosakonna otsus: lükata taotlus tagasi.
   
      Apellatsioonikoja otsus: jätta apellatsioonkaebus rahuldamata.
   
      Väited: määruse (EÜ) nr 207/2009 artikli 53 lõike 1 punkti c ja artikli 53 lõike 2 koosmõjus artikli 8 lõikega 4 rikkumine, kuna hageja kasutas tähist „macros Consult” juba enne vaidlusaluse ühenduse kaubamärgi registreerimistaotluse esitamise kuupäeva kui nime ja ärinime/ettevõtte nime ja seetõttu on tal tähise kaitsmiseks varasem õigus Saksa kaubamärgiseaduse (Markengesetz) § 5 lõike 2 esimese lause alusel.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).